Resep: Outydse doekpoeding | Maroela Media
Outydse doekpoeding (Foto: Lapa-uitgewers)
Doekpoeding is iets wat ons amper nie meer ken nie, maar dit is regte boerekos op sy beste!
600 g pitlose rosyne
150 g (250 ml) korente
150 g (250 ml) versuikerde vrugte soos pynappel, kersies en vye, gekap
300 g (500 ml) dadels, fyn gesny
25 ml versuikerde sitrusskil
vierkantige doek van ongebleikte linne
60 g (250 ml) vars witbroodkrummels
422 g (875 ml) koekmeel
230 g (250 ml) botter of margarien
Berei die vrugte voor. Giet die brandewyn en sjerrie oor, bedek dit en laat oornag staan.
Berei 'n doek voor deur 'n vierkantige doek van ongebleikte linne te gebruik. Maak dit nat en droog goed uit. Smeer dit met Holsum en bestrooi met meel.
Week die broodkrummels in 125 ml melk.
Sif die koekmeel, bakpoeier, speserye en sout saam en vryf die smeer in.
Klits die eiers baie goed en klits die bruinsuiker by. Los die koeksoda op in die 50 ml melk en klits die koeksodamengsel by die eiermengsel.
Voeg die krummels en die eiermengsel by die droë bestanddele om 'n stywe beslag te maak. Gebruik 'n bietjie ekstra melk, indien nodig. Die beslag moet styf wees, anders sal die vrugte afsak.
Roer die appelkooskonfyt by die vrugtemengsel, voeg dit by en meng goed.
Plaas 'n emaljebord op die boom van 'n groot genoeg kastrol. Dit voorkom dat die doek en die poeding brand. Maak die kastrol ± ⅓de vol kookwater. Skep die deeg in die middel van die doek. Die punte en kante van die doek word in een hand bymekaargevat en met 'n toutjie bokant die hand vasgemaak om ruimte te laat vir die poeding om te rys. Plaas die poeding op die bord in die kokende water, sit die deksel op en stoom die poeding 4½ uur lank. Moenie die deksel binne die eerste uur oplig nie. Vul die water met kookwater aan, indien nodig.
Die beslag kan ook in 'n eietydse poedingvorm gestoom word.
Bron: Lekker en Vinnig: Traditionele kos
Ek is n man en ek weet nie, want ek het nog nooit doekpoeding geëet (sover ek onthou nie in elk geval), maar ek wonder maar net of daar nie n makliker manier is om iets te maak wat maar dieselfde gaan proe nie? Hierdie klink vir my geweldig omslagtig.
Kan ek ook n moeseliendoek gebruik
Ek is in ekstase oor hierdie resep !!! My ouma en my ma het dit altyd met kerstyd gemaak en oogedien met n warm brandewyn sous. Na hul afsterwe kon nie een van ons hierdie resep gekry het nie. Ek het basies onthou, maar kon nie die hele resep onthou nie. Dis presies die resep wat hier aangegee was. Daai jare het my ouma nog 5 sente, toe silwer, gekook, in in die poeding gesit wat ons kerstye ge-eet het, dan soek jy die 5 sent !!! Ek gaan dit hierdie jaar maak en almal verras ! Dankie vir hierdie wonderlike resep !!!!
Sarie, ek wonder of n moeseliendoek sal werk, want terwyl die poeding in die pit in sy sak kook maak hy die lekkerste skil. Mens kan seker n mieseluendoek gebruik maar ek sal n kussinsloop koop, goed uitwas en oopsny. My ma en ouma het altyd die destydse mieliemeel sakke gekook in jik, goed gewas en dit gebruik vir die poeding. Nouse dae kry jy mos nie meer meel in sakkies nie.
Ek het nou gesit en dink, as ek n linne kussingsloop koop, hom goed was, dan rol ek hom op, skep die beslag in, rol weer op, meet, en bind vas met n toutjie. Dit sal perfek werk !!!!
Ek dink as mens n kussingsloop gebruik en jou poeding is klaar, haal uit pot uit, sny sloop aan beide kante oop sodat poedibg nie breek as jy hom uithaal nie.